als_Latn dik_Latn sag_Latn
I biri i ish-portierit legjendar, mund të mbrojë portën bardhekaltër në rast se dëmtimi i djeshëm i Marketit do të jetë serioz dhe do të konfirmohet skualifikimi 10 ndeshje i Berishës
Anton Cicani
Në pritje të çastit… Një karrierë që ende nuk ka nisur, por qa premisa të jetë vërtet fantastike. Lajmi i djeshëm i dëmtimit të radhës nga Federiko Marketi mund të hapë dritën jeshile për debutimin e Tomas Strakoshësh, të birit të ish-portierit legjendar të Shqipërisë, Foto Strakosha. Edhe pse debutimi i tij me fanelën e Lacios në portën bardhekaltër në një ndeshje zyrtare një ditë do të vinte, momenti duket më pranë se kurrë. Ka disa motive zinxhir që mund të çojnë në aktivizimin e 20-vjeçarit, që aktivizohet me Shpresat dhe që padiskutim është një nga investimet e rëndësishme të Igli Tares tek Lacio, duke qenë se edhe Roma e donte, por drejtori sportiv bardhekaltër u tregua më i shkathët, në sajë edhe të raporteve të shkëlqyera me të atin. Thomas Strakosha, portieri i tretë i Lacios, gjatë gjithë kësaj kohe është stërvitur me ekipin e parë dhe, madje, s’do ta kishte aspak problem. Fakti që nuk u mor portier tjetër nga Lacio, edhe pse frika e skualifikimit të Berishës ishte e madhe tregon se Lotito dhe të tijtë besojnë tek shqiptari. Por, si mund të debutojë Thomas Strakosha? Federiko Marketi, portieri i Lacios, në sfidën e djeshme të luajtur në Sasuolo, e fituar 3-0, ka marrë një goditje që i ka dhënë një fryrje. Eshtë vizituar po në mbrëmje në klinikë dhe sot do të bëjë rezonancën, që mund të thotë më shumë. Por, nëse dëmtimi mund të jetë serioz, atëherë mbetet Etrit Berisha për në portë, që është në pritje të vendimit për t’u skualifikuar dhjetë javë, sipas “lutjes” që ka bërë në Gjykatën Federale Kombëtare të FIGC, që mblidhet më 19 mars dhe vendos përfundimisht. Në këto javë, Strakosha do të nisë të mendojë seriozisht për të marrë vendin në portë, duke qenë se dëmtimet e shpeshta të Marketit sjellin edhe mungesa po aq të shpeshta…
als_Latn pag_Latn als_Latn